stanford-oval/wikipedia huggingface dataset:
תנגיז אבולדזה
יצירתו

העבודה המוערכת ביותר שלו, הידועה במערב, היא טרילוגיית הסרטים: "התחננות", "עץ המשאלות" ו"חרטה". האחרון הותר לפרסום בעידן הפוסט-גלאסנוסט והיה אחד מהסרטים השנויים במחלוקת. הוא מתאר פורטרט אלגורי של עיירה קטנה תחת שלטון רודני (בסגנון סטלין או היטלר). הסרט זכה להצלחה עצומה ברוסיה הסובייטית.
בין הסרטים שביים:
"צ'בני סאסאחלה" (1953), בעברית: "הארמון שלנו" – סרט דוקומנטרי בשחור לבן.
"קרטולי צקביס סחמציפו אנסמבלי" (1954), בעברית: "הבלט הלאומי הגאורגי" – דוקומנטרי.
"דימיטרי ארקישווילי" (1955) – סרט דוקומנטרי בשחור לבן על חייו של מלחין בשם זה.
"מגדנס לורג'ה" (1955), בעברית: "החמור של מגדנה" – סרט דרמה בשחור לבן. במאי יחד עם רוואז צ'חיידזה על פי הנובלה של אקתרינה גבשווילי. מתאר את חיי היומיום בגאורגיה, סיפור פשוט על קבוצת ילדים שאומצו על ידי חמור, כחול עיניים, אבוד של סוחר פחם, ואחר כך הולך לבית המשפט כשהוא רוצה אותו חזרה. הסרט זוכה לפרס מיוחד לסרטים קצרים בקאן.
"סחביסי שבילבי" (1958), בעברית: "ילדים של מישהו אחר" – רומן דרמטי בשחור לבן.
"מה בביה, איליקו דא אילריוני" (1963), בעברית: "אני סבתא, איליקו ואילריוני" – קומדיה רומנטית בשחור לבן.
"סבנור טושורי צ'אנאחדבי" (1965), בעברית: "מבט על סוואנתי ותושתי".
"ודרבה" (1967), בעברית: "התחננות".
"סמקאולי סאטרפוסטיבס" (1972) – דרמה לפי הנובלה של אבו בקיר.
"מוזיאומי גיאציס כבש" (1972), בעברית: "למרגלות המוזאון" – סרט טלוויזיה על המוזיאון הפתוח דגסטן.
"נטווריס חה" (1976), בעברית: "עץ המשאלות" – משל פילוסופי שכותרת המשנה שלו היא "סרט מחיי כפר גאורגי לפני המהפכה". אנשים הזויים המאכלסים את היישוב בתחילת המאה: אחד מחפש יום ולילה אחר דג זהב, השני מעריץ את העתיד, השלישי את העבר, הרביעי את חלומותיו. עד שמגיעה למקום מאריטה היפהפייה ומערערת את האיזון.
"מונאנייבה" (1987), בעברית: "חרטה" – דרמה פוליטית (סאטירה). הוקרן בטלוויזיה הישראלית מספר פעמים.
"קצי מוראט" (1989), בעברית: "האיש מוראט".
תעלת גאסטינו

| --- | --- |

 מידע כללי
 מיקום:  אלסקה אלסקה (דרום-מזרח אלסקה)
 מקשר:  בין מפרץ פריץ קוב למעבר סטיבנס
 מפריד:  בין יבשת פאנהנדל לבין האי דאגלס
 סוג:  מצר ים 
 מידות
 אורך:  כ-30 ק"מ
 מידע נוסף
 מדינות באגן הניקוז:  ארצות הברית ארצות הברית
 ערים:  ג'ונו
 גשרים:  גשר דאגלס
 קואורדינטות:  58°17′30″N 134°24′22″W﻿ / ﻿58.29167°N 134.40611°W﻿ / 58.29167; -134.40611
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורתעלת גאסטינו(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורתעלת גאסטינו גשר דאגלס החוצה את תעלת גאסטינו ומחבר את הדאונטאון של ג'ונו עם האי דאגלס
 
תעלת גאסטינו (באנגלית: Gastineau Channel) היא מצר ים באורך של כ-30 ק"מ באלסקה פאנהנדל (Alaska Panhandle), ארצות הברית, המפריד בין יבשת פאנהנדל לבין האי דאגלס (Douglas Island) שבארכיפלג אלכסנדר. ג'ונו, עיר הבירה של אלסקה, שוכנת לחופי התעלה, משני צדיה: בצד היבשת נמצא אזור "דאונטאון ג'ונו" (Downtown Juneau), ואילו בצד האי דאגלס – אזור "וסט ג'ונו" (West Juneau) ודרום-מזרחית לו העיר דאגלס לשעבר, שמוזגה לתוך ג'ונו בשנת 1970. גשר דאגלס מחבר בין הדאונטאון לווסט ג'ונו.
התעלה מקשרת בין מפרץ פריץ קוב (Fritz Cove) שלחופו הצפון-מערבי של האי דאגלס לבין מעבר סטיבנס.
מפליגות בה מדרום-מזרח ועד לגשר דאגלס, מרחק של כ-16 ק"מ, אוניות גדולות (אוניות תענוגות בעונת ההפלגות). ואילו בין הגשר לנמל התעופה הבינלאומי ג'ונו או מרחק של כ-13 ק"מ – כלי שיט קטנים יותר ורק בעתות גאות גבוהה, וזאת בשל רדידות מימיה.
היא קרויה ככל הנראה על שמו של ג'ון גאסטינו (1820–1885), מהנדס אזרחי אנגלי.
הערות שוליים

↑  האי ששטחו כ-199 קמ"ר שוכן ממערב ומדרום לדאונטאון של ג'ונו וממזרח ומצפון לאי האדמירליות (Admiralty Island).
↑  הגשר הראשון שנבנה בשנת 1935 נהרס בשנת 1981 בעקבות השלמת בנייתו של הגשר החדש (הנוכחי, נכון לאפריל 2015) בשנת 1980. בתקופה 1980–1981 עמדו אפוא שני הגשרים זה לצד זה, ראו תמונה בתוך: Douglas bridges, old and new, side by side, ca. 1981, Alaska's Digital Archives.
↑  Gastineau Channel, United States Geological Survey-Geographic Names Information System. גאסטינו הוא שם משפחה ממקור צרפתי.
| --- | --- |
בקרת זהויות :  NLI: 987007558626005171  LCCN: sh92002873  VIAF: 315530808   WorldCat (עם VIAF): 315530808 
ערך זה הוא קצרמרבנושא גאוגרפיה של ארצות הברית ובנושא גופי מים. אתם מוזמנים לתרום לוויקיפדיה ו.
העיר ג'ונו ותעלת גאסטינו כפי שנשקפים מ"רכבל הר רוברטס" (Mount Roberts Tramway): "דאונטאון ג'ונו", מימין ו"וסט ג'ונו", משמאל.
תשבץ תלת-מישורי

תשבץ תלת-מישורי הוא תשבץ המשתרע על שלושה משטחים, שפוגשים זה את זה ויוצרים אשליה של שלושה מישורים.
תשבץ קו תלת מישורי של הוצאת ענבר
בשנת 1985 פורסמו שלושה תשבצים בשם "תשבצים מהסוג השלישי" או "תשבצים תלת-ממדיים" שחיבר דב (דובה) פרימרמן. לסוג זה של תשבצים לא היה המשך. בהוצאת ענבר פורסמו תשבצים תלת-מישוריים מסוג התשבצים הרגילים, תשבץ איטלקי, תשבץ קו ותשבץ מוצפן, שחוברו על ידי אריה ענבר.
האותיות של המילים המשובצות בתשבץ תלת-מישורי מתוחמות, כמו בתשבץ רגיל, על ידי נקודות שחורות או גבולות התשבץ, אך לא על ידי גבולות המישור, קרי, המילה יכולה להשתרע על פני מישור אחד או שני מישורים, כשחלק ממנה באחד המישורים והמשכה גולש למישור הקרוב. אף מילה אינה יכולה להשתרע על פני שלושה מישורים.
מילים המשובצות במישור העליון יכולות לגלוש למישור התחתון הימני או למישור התחתון השמאלי, לפי כיוון המילה. מילים המשובצות במישור הימני התחתון יכולות להיות המשך של מילים המשובצות במישור העליון או שיכולות לגלוש למישור השמאלי. מילים המשובצות במישור השמאלי התחתון יכולות להיות המשך של מילים שגלשו מהמישור העליון או מהמישור הימני התחתון.
תשבץ תלת-מישורי יכול להיות גם תשבץ קו תלת-מישורי (פורסם לראשונה במגוון מורחב מס' 84), אם במקום נקודות שחורות להפרדה בין המילים מציבים קווים מעובים. תשבץ תלת-מישורי יכול להיות גם תשבץ לבן תלת-מישורי (פורסם לראשונה במגוון מורחב מס' 84), אם מוטל על הפותר למצוא גם את הנקודות השחורות/הקווים המעובים המפרידים. המבנה של תשבץ תלת-מישורי פתור יכול לשמש, כמו מבנה של תשבץ רגיל פתור, לצורכי יצירת תשבץ מוצפן או תשבץ להרכבה וכדומה.
הערות שוליים

↑  תשבץ תלת-מישורי באתר של הוצאת ענבר
תשבץ פסיפס

תשבץ פסיפס
תשבץ פסיפס הוא תשבץ בו המספרים, המפנים להגדרות, משובצים בתוך התשבץ לסירוגין, כמו המשבצות בלוח שחמט, משבצת ריקה, משבצת הכוללת מספר, שוב משבצת לבנה וכך הלאה. המשבצות הנמצאות בשולי התשבץ הן תמיד משבצות לבנות. המראה של התשבץ, המזכיר פסיפס אבן, הוא מקור השם "תשבץ פסיפס" או בקיצור "פסיפס". מסגרות של תשבצי פסיפס הן בצורת ריבוע או מעוין שזוויותיו ישרות ומספר המשבצות מהווה ריבוע של מספר המשבצות המצויות על צלע המסגרת.
את המילים (תמיד בנות 4 אותיות), הנדרשות על פי ההגדרות, צריך לשבץ מסביב למספר ההגדרה, בדרך כלל בניגוד לכיוון השעון. ב-4 פינות התשבץ מוצבות 4 אותיות, א', ב', ג' ו-ד' ובסופה של כל הגדרה מופיעה אחת מהאותיות האלה ומטרתה להצביע על המשבצת ממנה יתחיל הפותר לרשום את אותיות המילה המבוקשת. לדוגמה, אם הגדרה מספר 1 של התשבץ המוצב, כאן, משמאל, תהיה "רגש חיובי חזק (ג)", התשובה אמורה להיות "אהבה" והאותיות ישובצו מסביב למספר 1, כשהאות הראשונה של המילה אהבה תהיה במשבצת הפונה לכיוון ג' (למטה), השנייה במשבצת הפונה לכיוון ד', השלישית במשבצת הפונה לכיוון א' והרביעית במשבצת הפונה לכיוון ב'.
בתשבץ פסיפס אין נקודות שחורות, פרט למשבצות התפוסות על ידי המספרים. אם מחבר הפסיפס רוצה להכביד על הפותרים, הוא יכול להימנע מהצבת האותיות המצביעות על המשבצת ממנה מתחילים לרשום ולהשאיר לפותר את משימת איתורה.
פסיפס אריתמטי

תשבץ פסיפס יכול לשמש כבסיס לתשבץ פעולות חשבוניות. במקרה כזה יוחלפו המספרים של ההגדרות באותיות ובתוך המשבצות הלבנות ישובצו מספרים (תמיד בני 4 ספרות) שיהוו פתרון לשורת פעולות חשבוניות המוצבות במקום ההגדרות. לדוגמה: אם ההגדרה היא: =12000:2:3 והתשובה, 2000, תשובץ בתוך הפסיפס.
שרה שרה (שיר)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"שרה שרה" (מעוצב: "שׂרה שׁרה") הוא סינגל שהוקלט על ידי הזמרת הישראלית שרית חדד. השיר יצא לאור ב-3 באפריל 2017, כסינגל הרביעי מתוך אלבום האולפן ה-23 שלה, שרה שרה, על ידי חברת התקליטים אבי גואטה הפקות בע"מ.
השיר הגיע למקום השלישי במצעד של מדיה פורסט, והיה צריך להיכנס למצעד של רשת ג', אך זו נסגרה קודם לכן.
רקע

השיר נכתב על ידי מאור אדרי, שגם היה זה שהלחין אותו, והוא הופק על ידי יעקב למאי. שיר זה הוא שיר הנושא מתוך האלבום הקרוי על שמו, והוא משלב בתוכו את הסגנון המזרחי, ביחד עם סגנון הפופ.
כלפי השיר הופנו ביקורות חיוביות, ביניהן יוסי חרסונסקי אמר עליו כי: "חג לתעשיית מוזיקת השמח הים-תיכונית. שרה שרה שיר שמח וכולם עפים".
וידאו קליפ

הווידאו קליפ הנלווה שיצא לשיר בוים על ידי עוזי ג'ורג' שגם ביים את הקליפ ללהיט "לא תודה", והוא מעין הופעה. תחילה, ניתן לראות את חדד עם צוות הנגנים שלה נכנסת אל תוך מיניבוס. לאחר מכן, ניתן לראותם מנגנים בתוכו.
בהמשך, חדד עוצרת את המיניבוס ומקיימת הופעת רחוב. מיד לאחר מכן המיניבוס מגיח אל עבר הופעה באולם, שאליה הייתה צריכה חדד להגיע מלכתחילה.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | רדיו אמצע הדרך | 5 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ישראל | מדיה פורסט ישראל | 37 |  |
תרופות טרטוגניות

| --- | --- |
 שיוך:  הפרעת שימוש בסמים, rare teratologic disease, maternal exposure, Drug dependence complicating pregnancy, childbirth, or the puerperium 
 מזהים
 קוד MeSH:  C16.131.042 
 מזהה MeSH:  D000014 
 מערכת השפה הרפואית המאוחדת:  C0678806 
 
תרופות טרטוגניות (בעברית: תרופות מְפַגְּמוֹת) הן תרופות אשר ניתנות במהלך ההיריון ובעלות פוטנציאל לגרימת מומים ובעיות התפתחותיות בעובר.
עד שנות ה-50 הייתה סברה כי העובר מוגן במהלך ההיריון ברחם אימו מכל גורם סביבתי חיצוני. אולם, בשנות ה-50 חוקר אוסטרלי שם לב לעובדה כי באחוז גבוה (30 אחוז) מהילודים שאמם חלתה באדמת במהלך ההיריון נוצרו מומים מולדים כמו בעיות בעיניים, בעיות מוחיות ולבביות. כעבור 10 שנים נוספות התעורר לראשונה החשד בקיומן של תרופות אשר ניתנות לאם מסיבות שונות ופוגעות בעובר. אלו הן התרופות הטרטוגניות. קיימות מספר תרופות הנחשבות טרטוגניות, אשר פוגעות במנגנונים שונים ומביאות לכדי התפתחות לא תקינה. דוגמאות לתופעות הלוואי של התרופות הטרטוגניות יבואו לידי ביטוי בבעיות תפקודיות, בעיות סוציאליות, מומים או אף מות העובר.
מום עקב תרופת התלידומיד
שכיחות המומים

שכיחות המומים המולדים הקשים באוכלוסייה הכללית היא 3–5 אחוז. חלקם מאובחנים סביב הלידה וחלקם בשלב מאוחר יותר.
לא תמיד חשיפה לחומר הטרטוגני במהלך ההיריון תגרום להופעת מומים. כך למשל, תסמונת התלידומיד (תרופה שניתנה בשנות ה-50 וה-60 כטיפול לבחילות והקאות בהיריון במהלך השליש הראשון, אשר גרמה למומים קשים בגפיים כמו קיצורם, בעיות באוזניים ועוד) לא גרמה למומים בכל הנשים שנטלו את התרופה כי אם ב-30–40 אחוז מהן.
סיבות למומים מולדים

מחלות גנטיות, הפרעות כרומוזומליות הכוללות סוגים שונים של מוטציות, אחראיות לכ-30 אחוז מהמומים.
גורמים סביבתיים (תרופות-2 אחוז, קרינה מייננת- 1 אחוז, זיהום תוך רחמי-1 אחוז, מחלות אימהיות- 1–2 אחוז) אחראים על כ-5 אחוז מהמומים.
ב-65 אחוז מהמומים, הסיבה אינה ידועה.
תקופות רגישות ומיוחדות בהתפתחות העובר והתינוק וגורמי סיכון

תקופה של all or none (הכל או לא כלום): מדובר בשבועיים הראשונים מיום הביוץ וההפריה אשר בהם, אם נגרם נזק לעובר הסבירות להפלה היא גבוהה מאוד.
תקופת אמבריוגנזה: זהו שלב יצירת האיברים הנמשך עד שבוע 12–13 להיריון. זוהי התקופה הרגישה ביותר.
השלב הפטאלי (העוברי): מסוף שבוע 12–13 להיריון ועד הלידה אשר במהלכו האיברים והמערכות שכבר נוצרו גדלים ומבשילים. חשיפה לחומר טרטוגני בשלב זה עלולה לגרום לבעיה בתפקוד של איבר או יותר, בגודל האיבר וכן גדילת העובר בצורה שאינה תקינה.
תקופות רגישות ומיוחדות בהתפתחות העובר והתינוק וגורמי סיכון > בתרופות טרטוגניות ישנם מספר גורמים אליהם צריך להתייחס במהלך ההיריון

מינון התרופה.
השלב בהיריון בו היא ניתנת ומשך הזמן.
צורת המתן של התרופה.
מעבר התרופה דרך השליה.
פירוק אמהי ועוברי של התרופה.
תבנית מומים ספציפית.
תרופות הנחשבות טרטוגניות בבני אדם

אמינופטרין ומתוטרקסט- תרופות השייכות לתכשירים נוגדי חומצה פולית. נמצא כי תרופות אלו גורמות למומים של מערכת העצבים המרכזית, שינויים בפנים ובגולגולת, הפרעה בגדילה ופגיעה מוחית. כמו כן, תכשירים אלו מעלים את הסיכון להפלות.
קרבמזפין- גורמת לעליה בשכיחות מומי לב. כמו כן, מתוארת תסמונת בה מתרחשים שינויים בפנים ובאצבעות.
תרופות כימותרפיות- מתן תרופות כימותרפיות בטרימסטר הראשון להיריון כרוך בסיכון משמעותי להפלות ולמומים ביילוד.
קומרין-גורם לתת התפתחות של האף וקדמת הפנים. התקופה הקריטית לשינויים אלו היא שבועות 6–9 להיריון.
פנוברביטל-גורמת להפרעות בגדילה, פגיעות התפתחותיות, מומי לב ושסעים באזור השפה.
רטינואידים-גורמים לשינויים במבני הפנים והגולגולת, מומים במערכת העצבים ומומי לב.
די אתיל סטילבסטרול- גורמים לשינויים מבניים באברי הרבייה הגבריים והנשיים בעובר. כמו כן, עלול לגרום לגידולים שפירים וממאירים של הנרתיק.
הערות שוליים

↑  מְפַגֵּם במילון ביולוגיה כללית (תשס"ט), 2009, באתר האקדמיה ללשון העברית
תשדיר פרסומת

תשדיר פרסומת (בעגה המקצועית: ספוט) הוא תשדיר רדיו קצר, המעביר מסר פרסומי באומר ובצליל. פעמים רבות ניצב בלבו של תשדיר פרסומת הזמריר, שהוא מסר קצר וקליט, המלווה בלחן. לעיתים מורכב תשדיר הפרסומת מהזמריר לבדו, אך פעמים רבות הם כוללים מסר ארוך יותר, שהזמריר הוא רק חלק ממנו, מעין עוגן הקושר תשדיר זה למכלול התשדירים של אותו משווק. מקבילו בקולנוע ובטלוויזיה של תשדיר הפרסומת הוא סרטון פרסומת.
תשדיר הפרסומת מופק על ידי משרד פרסום, ולשם השמעתו נרכש זמן שידור מתחנות הרדיו. בדומה לפרסומת בעיתונים הנחלקת בין עיתונים בתפוצה ארצית למקומונים, כך גם הפרסומת ברדיו נחלקת בין תחנות ארציות ותחנות אזוריות. לרייטינג של התחנה ושל ערוציה השפעה על מחיר התשדיר. לתשדיר הפרסומת אורכים קבועים, בין 10 ל-60 שניות. אורך התשדיר משפיע על מחיר זמן השידור שלו, אך לא באופן ליניארי – תשדיר כפול באורכו יעלה פחות מאשר כפליים במחיר. ברדיו המסחרי, שידור תשדירי פרסומת הוא מקור ההכנסה העיקרי. גם ברדיו הציבורי מתבסס חלק ניכר מהתקציב על ההכנסה מתשדירי פרסומת.
קולו של הקריין בתשדיר הפרסומת הוא בדרך כלל אנונימי, אך לעיתים עוסקים בכך קריינים נודעים, שקולם מוכר לציבור, שהמוניטין שלהם משמש אף הוא לשכנוע קהל המאזינים.
תשדיר הפרסומת הראשון מיוחס לתחנת הרדיו WEAF בניו יורק. התשדיר, באורך 10 דקות, שודר ב-28 באוגוסט 1922, פרסם חברת נדל"ן, והושמע בקולו של נציג החברה.
תשדירי פרסומת בתאגיד השידור הישראלי כפופים לכללים שמפרסמת מועצת הרשות מעת לעת (לאחרונה בקובץ כללי מועצת תאגיד השידור הישראלי (שידור פרסומות, הודעות חסות ותשדירים לשירות הציבור), תשפ"א–2021). מכוח כללים אלא נמנע לעיתים שידורם של תשדירי פרסומת שהוגשו לתאגיד השידור.
הערות שוליים

↑  Broadcasting Telecasting (Oct–Dec 1956)
↑  כללי מועצת תאגיד השידור הישראלי (שידור פרסומות, הודעות חסות ותשדירים לשירות הציבור), תשפ"א–2021, באתר נבו, ‏18/9/2023
ערך זה הוא קצרמרבנושא תקשורת ובנושא כלכלה. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007559232005171  GND: 7506975-1  NKC: ph478616
תעלת גריבוידוב

| --- | --- |

 מידע כללי
 סוג:  תעלת מים 
 מידות
 אורך:  5 קילומטר
 רוחב ממוצע:  32 מ' 
 מידע נוסף
 מדינות באגן הניקוז:  רוסיה 
 קואורדינטות:  59°55′58″N 30°19′30″E﻿ / ﻿59.9327°N 30.3251°E﻿ / 59.9327; 30.3251
  (למפת סנקט פטרבורג מוגדלת) תעלת גריבוידוב(למפת סנקט פטרבורג רגילה) תעלת גריבוידוב
 
תעלת גריבוידוב
כנסיית הגואל שעל הדם ידועה בסגנונה הרוסי-ביזנטי, על גדת התעלה. התעלה הוצרה לצורך בניית הכנסייה.
תעלת גריבוידוב (ברוסית: Канал Грибоедова) היא תעלת מים מלאכותית בעיר סנקט פטרבורג שברוסיה, אשר מחברת בין הנהרות מויקה ופונטנקה. 
אורכה – 5 קילומטר, ורוחבה – 32 מטר.
היסטוריה

התעלה נחפרה בשנת 1739 בתור הרחבה של נחל קריבושה (בתרגום מרוסית "הנחל העקום"), אשר נשפך לתוך נהר פונטנקה. הנחל הורחב, הועמק וחובר עם הנהר מויקה. בשנים 1764 –1790 נערכו עבודות לחיזוק קרקעית התעלה וגדותיה. גדות התעלה צופו באבן גרניט ונבנו עליהן מדרכות (מגרניט אף הן). בשנת 1774 קיבלה התעלה שם רשמי, "תעלת יקטרינה", על שמה של הקיסרית הרוסית יקטרינה הגדולה.
בשנת 1923, במסגרת קמפיין שניהל השלטון הקומוניסטי לסילוק שמות המקומות שהיו קשורים לשלטון הצארים, הוחלף שמה של התעלה ל"תעלת גריבוידוב" – על שמו של הדיפלומט והמחזאי הרוסי אלכסנדר גריבוידוב, אשר התגורר באחד הבתים לאורך התעלה. הבית בו התגורר גריבוידוב לא השתמר עד ימינו.
מבנים מפורסמים לאורך התעלה

כנסיית הגואל שעל הדם
קתדראלת קאזאן
בניין הפקולטה לכלכלה של אוניברסיטת סנקט פטרבורג
גשר ארבעת האריות
תנגיז סולכוולידזה

תנגיז סולכוולידזה (משמאל) במשחק חצי הגמר השני בגביע UEFA 1981/1980 נגד פיינורד. המשחק הסתיים בתוצאה 0:2 לדינמו, שעלתה לגמר.
תֵנגיז סוּלַכּווֵלידזֵה  (בגאורגית: თენგიზ სულაქველიძე‏; נולד ב-23 ביולי 1956) הוא כדורגלן עבר גאורגי מתקופת ברית המועצות. הוא שיחק בעמדות מגן וקשר. לאחר סיום קריירת המשחק מילא תפקיד ניהולי בהתאחדות הכדורגל הגאורגית, וכן פנה לקריירת אימון של בני נוער.
תארים ופרסים

נבחרת ברית המועצות
סגנות אליפות אירופה בכדורגל: מערב גרמניה 1988
הנבחרת האולימפית של ברית המועצות
מדליית ארד אולימפית: אולימפיאדת מוסקבה 1980
דינמו טביליסי
גביע אירופה למחזיקות הגביע: 1981
אליפות ברית המועצות: 1978
מדליית ארד על מקום שלישי בליגת העל הסובייטית:1981
גביע ברית המועצות: 1979
אישיים
נכלל שלוש פעמים בשימת 11 המצטיינים של עונת האליפות בברית המועצות: 1980, 1981, 1984
תשבץ שלד

תשבץ שלד
תשבץ שלד הוא תשבץ חסר הגדרות, שנתונות לידו כל המילים והפותר צריך לשבץ אותן במקומות הנכונים כשהוא מתאים את המילים למקומן על פי אורכן ועל פי הצטלבותן.
תשבץ שלד, בדומה לתפזורות השונות, לא מצריך ידע מוקדם, רק כשרים קומבינטוריים וידע בסיסי באריתמטיקה (כדי לספור את האותיות מהן מורכבות המילים). גם ידיעת השפה ואפילו הכרת האותיות אינה נדרשת, רק היכולת להבחין ביניהן. במקום האותיות אפשר להישתמש בסימנים מוסכמים אחרים והתוצאה לא תשתנה, לכן יש תשבצי שלד שנועדו להכיל מספרים (ארוכים למדי), הניתנים במקום המילים.
תשבץ להרכבה

תשבץ להרכבה הוא תשבץ שבמקום לתת לפותרים שאלות/רמזים למילים המבוקשות, ניתנות בו המילים עצמן, אך לא בסדר המבוקש. הפותר נדרש, כמו בתשבץ שלד רגיל, לשבץ את המילים תוך התחשבות באורכן ובהצטלבותן עם המילים האחרות. לעיתים, כדי להכביד על הפותרים, מוגשת המסגרת ללא הנקודות השחורות/הקווים המפרידים, כולם או מקצתם. בהנחיות הפתרון נוקבים במספר הנקודות השחורות/הקווים המפרידים החסרים.
קיים גם שילוב בין תשבץ להרכבה לתשבץ רגיל, תשבץ בו ניתנות המילים להרכבתו, אך ללא הנקודות השחורות/הקווים המפרידים ולצידן מוסיפים רק את ההגדרות של המילים שצריך להציב במאוזן או רק את ההגדרות של המילים שצריך להציב במאונך.
תעלת ביגל

| --- | --- |

 מידע כללי
 על שם:  אה"מ ביגל 
 סוג:  מצר ים 
 מידע נוסף
 מדינות באגן הניקוז:  צ'ילה, ארגנטינה 
 קואורדינטות:  54°52′32″S 68°08′11″W﻿ / ﻿54.875555555556°S 68.136388888889°W﻿ / -54.875555555556; -68.136388888889
  (למפת ארץ האש מוגדלת) תעלת ביגל(למפת ארץ האש רגילה) תעלת ביגל
 
תעלת ביגל (בספרדית: Canal Beagle) היא מצר ים בארכיפלג טיירה דל פואגו שבקצה הדרומי של דרום אמריקה. המצר מפריד בין האי הגדול בארכיפלג, הנקרא אף הוא טיירה דל פואגו ("ארץ האש") לבין האיים פיקטון (אנ'), נווארינו (אנ'), גורדון, או'בראיין, לונדונדרי (אנ') וסטיוארט. בחלקו המזרחי, משמש המצר גבול טבעי בין ארגנטינה (מצפון) לבין צ'ילה (מדרום), ובחלקו המערבי הוא מצוי כולו בריבונות צ'ילה.
אורכו של המצר 240 ק"מ, ובנקודה הצרה ביותר רוחבו 5 ק"מ בלבד. לצדם של מצר מגלן ומעבר דרייק, הוא משמש למעבר בין האוקיינוס האטלנטי והאוקיינוס השקט, אך בשל היותו צר, ובשל כך לא נוח למעבר אוניות גדולות, רוב התעבורה הימית מתבצעת דרך מעבר דרייק.
ממצאים ארכאולוגיים מעידים על נוכחותם של בני היגאן באזור לפני כ-10,000 שנים. בין 1826 ל-1830 ערכו במקום חוקרים בריטים סקר הידרוגרפי. הספינה ששימשה אותם למחקרים הייתה אה"מ ביגל, בפיקודם של פיליפ פארקר קינג ואחריו רוברט פיצרוי, ועל שמה נקראה התעלה. גם חלק משמותיהם של האיים בסביבתה ניתנו לה על ידי אנשי הצוות. במסע נוסף של הביגל, הגיעה הספינה לאזור בשלהי 1832, כשעל סיפונה צ'ארלס דרווין.
ב-1884 הוקמה העיר אושואיה לחופו הצפוני של המצר. עיר זו, שבה מתגוררים כיום למעלה מ-60 אלף תושבים, נחשבת לעיר הדרומית בעולם. על תואר זה מתחרה פוארטו ויליאמס, שבחופו הדרומי של המצר, על האי נווארינו. פוארטו ויליאמס, שהוקמה ב-1953, אמנם דרומית יותר, אך מתגוררים בה רק כ-2,000 תושבים.
עימות הביגל

במהלך המחצית השנייה של המאה ה-20 נקלעו ארגנטינה וצ'ילה לסכסוך בדבר הריבונות בכמה מהאיים שלאורך תעלת ביגל (פיקטון, לנוקס ונואבה). הסכסוך גלש לעיתים לעימות צבאי, שכונה עימות הביגל (אנ'). ב-1958 הרס צבא ארגנטינה מגדלור שהקימה צ'ילה על האי הקטן סנייפ. המשבר הסתיים כאשר צ'ילה הסכימה שלא לבנות מגדלור על האי וארגנטינה הסכימה להסיג את כוחותיה ממנו. ב-1967 התעורר משבר נוסף, כאשר צבא צ'ילה סילק ספינת דיג ארגנטינאית שפעלה במים הטריטוריאליים של צ'ילה. ב-1971 חתמו נשיאי המדינות, סלוודור איינדה ואלחנדרו לנוסה, על הסכם בוררות בחסותה של המלכה אליזבת השנייה. ב-1977 נפסק כי האיים שייכים לצ'ילה. החונטה הצבאית השלטת בארגנטינה לא השלימה עם ההחלטה, ויזמה פלישה לאיים ("מבצע סוברניה") ב-1978, שבוטלה ברגע האחרון, לאחר שהאפיפיור יוחנן פאולוס השני התערב במשבר, ושלח את הקרדינל אנטוניו סמורה לגשר בין הצדדים. ב-1979 חתמו צ'ילה וארגנטינה על הסכם המכיר בוותיקן כמגשר ביניהן, וב-1984 נחתם "הסכם השלום והידידות", שקבע, שוב, כי האיים יהיו בריבונות צ'ילה, אך הסדיר גם את זכויות השיט, הקים גוף ליישוב מחלוקות עתידיות וצמצם את תחום המים הטריטוריאליים של שתי המדינות ל-3 מייל ימי.
גלריה

אושואיה
תחבורה בדרום סודאן

מערכת התחבורה בדרום סודאן היא אחת מבין מערכות התחבורה הכי פחות מפותחות ברחבי העולם.
כבישים מהירים

רוב הדרכים המהירות בדרום סודאן הן דרכי עפר. רוב הדרכים שמקשרות את עיר הבירה, ג'ובה, עם ערים אחרות במדינה ומחוצה לה, אינן סלולות באספלט.
ב-12 בספטמבר 2012 נחנכה הדרך הסלולה הראשונה בדרום סודאן (לאחר קבלת עצמאותה). דרך זו, שאורכה 192 ק"מ, מקשרת את עיר הבירה ג'ובה עם העיר נימיול כחלק מפרויקט של הסוכנות האמריקנית לפיתוח בינלאומי לסלילת כביש מג'ובה לעיר גולו באוגנדה, שאמורה להקל על ייבוא וייצוא סחורות מדרום סודאן לשכנותיה ולחזק עימן את הקשר.
רכבות

בדרום סודאן קיימים 248 ק"מ של מסילות ברזל ברוחב צר סטנדרטי (1,067 מ"מ) בקו יחיד המחבר את ואו עם העיר הסודאנית באבונוסה. הקו ניזוק במלחמת האזרחים הסודאנית השנייה ושופץ במימון האו"ם.
תעופה

שדה התעופה העמוס ביותר במדינה הוא שדה התעופה ג'ובה ממנו יוצאות טיסות לאנטבה, ניירובי, קהיר, אדיס אבבה וח'רטום. בנוסף מהווה כמעוזה של חברת פידר איירליינס. שדות תעופה בינלאומיים נוספים הם: שדה התעופה מלאקל ממנו יוצאות טיסות שבועיות לאדיס אבבה וחרטום, שדה התעופה ואו עם טיסה שבועית לחרטום ושדה התעופה רומבק עם טיסה שבועית לחרטום.
דרום סודאן איירליינס, מספקת שירות לנימיול ואקובו, בשניהם מסלול ההמראה אינו סלול. קיימים עוד מספר שדות תעופה קטנים בדרום סודאן ובכולם מסלולי המראה לא סלולים.
הערות שוליים

↑  דרך ג'ובה נימול נחנכה בדרום סודאן במעמד נשיא דרום סודאן, סאלווה קיר מאיארדיט (12 בספט' 2012)
↑  United Nations Mission in Sudan, 27 January 2008
פסי רכבת בדרום סודאן
תשואה

תשֹואה בכלכלה, היא היחס בין שווי השקעה בנקודות זמן שונות. השינוי בערך ההשקעה יכול לנבוע ממקורות שונים. לדוגמה, מריבית, רווח נקי מעסק, רווח הון וכו'.
על פי רוב, תשואה תוצג באחוזים, מכיוון שהיא מייצגת את מדרגת השינוי לאורך זמן, ולכן אין טעם להציג מספר נקי שהוא נכון פר נקודה ולא מהווה בהכרח את אחוז השינוי.
נתון התשואה לא יצביע על אורך תקופת ההשקעה, אך נהוג להציג תשואה שנתית.
חישוב התשואה

חישוב התשואה באופן מתמטי פורמלי יהיה בצורה הבאה: נסמן את שווי ההשקעה בהווה ב-  V_{2}. נסמן את שווי ההשקעה בנקודת הייחוס בעבר (ברוב המקרים שנה לפני) ב-  V_{1}. הנוסחא לחישוב התשואה היא:
 {\frac {V_{2}-V_{1}}{V_{1}}}
חישוב התשואה לאחר מסים יהיה בצורה הבאה: נסמן את התשואה ללא מיסים ב-  Y. כעת נסמן את אחוז המס ב-  P_{t}. הנוסחא לחישוב התשואה לאחר מס היא:
Y
−
(
Y
×

P

t


)


{\textstyle Y-(Y\times P_{t})}
למשל, נניח כי על תשואה של עשרה אחוזים מוטל מס של עשרים אחוזים. הצבה בנוסחא נותנת:
0.08=0.1-(0.1\times 0.2)
כלומר, התשואה אחרי מיסים היא שמונה אחוזים.
באופן מעשי, חישוב התשואה יכול להעשות בצורות רבות. ניתן לשקלל פרמטרים נוספים (בנוסף למיסים); ניתן למשל לשקלל ריבית, עמלות, ירידת ערך הכסף ועוד.
חברות רבות ישנו את צורת החישוב על פי הגוף אשר אמור לקבל את הדו"ח על התשואה. אם התשואה תוצג למס הכנסה, יהיה החישוב לרוב שונה מאשר אם התשואה תוצג ללקוחות או משקיעים. השוני בחישוב נובע מהאינטרס המשתנה בהצגה לגופים שונים.
תומאס הית'

| --- | --- |

 לידה:  5 באוקטובר 1861 Barnetby le Wold, הממלכה המאוחדת 
 פטירה:  16 במרץ 1940 (בגיל 78) Ashtead, הממלכה המאוחדת 
 מדינה:  הממלכה המאוחדת 
 השכלה:  טריניטי קולג' (1883)  מכללת קליפטון  Caistor Grammar School 
 פרסים והוקרה:  עמית החברה המלכותית (1912)  דוקטור לשם כבוד מאוניברסיטת אוקספורד (1913)  אביר מפקד  במסדר הוויקטוריאני המלכותי (1916)  אביר מפקד במסדר האמבט (1909)  עמית האקדמיה הבריטית 
 
תומאס ליטל הית' (באנגלית: Thomas Little Heath;‏ 5 באוקטובר 1861 – 16 במרץ 1940) היה מתמטיקאי, מתרגם והיסטוריון של המתמטיקה היוונית העתיקה. הוא תרגם את עבודותיהם של אוקלידס, אפולוניוס וארכימדס לאנגלית. תרגומו של 13 ספרי יסודות מוכר ופופולרי בקרב ההיסטוריונים של המתמטיקה היוונית.
ביוגרפיה

הית' נולד בכפר בלינקולנשייר, אנגליה לאביו החקלאי סמואל הית'. למד בטריניטי קולג', קיימברידג'.
נפטר באשטיד, סארי, אנגליה. הוא נישא למוזיקאית אדה מארי תומאס ב-1914 והיו להם ילד, ג'פרי תומאס הית', וילדה, ורוניקה מארי הית'. לבנו ג'פרי היו 6 ילדים.
פרסומיו

הית' היה ידוע בעבודתו על המתמטיקה היוונית, וכתב עליה מספר ספרים.
דיופנס מאלכסנדריה: מחקר בהיסטוריה של האלגברה היוונית, הוצאת אוניברסיטת קיממברידג', 1885
13 ספרי האלמנטים של אוקלידס, הוצאת אוניברסיטת קמבריג, 1908
היסטוריה של המתמטיקה היוונית, בשני חלקים, אוקספורד: הוצאת קלרנדון, 1921